Johan Helmich Roman

Johan Helmich Roman (1694–1758) var en svensk barokkomponist.


== Liv ==

Johan Helmich Romans far var musiker ved det svenske hoffkapellet og gav sønnen den første musikkundervisningen. I 1711 ble også sønnen med i orkesteret. Kong Karl den tolvte sendte Roman på et studieopphold til London. Her var han fra 1715 til 1721, og var elev av Johann Christoph Pepusch og Attilio Ariosti. Han var samtidig ansatt hos hertugen av Newcastle og kom hos ham i kontakt med betydelige musikere som Georg Friedrich Händel, Francesco Geminiani, Giovanni Battista Bononcini  og andre. Etter at Roman vendte tilbake til Sverige i 1721, ble han visekapellmester og i 1727 kapellmester ved hoffkapellet. 
De siste årene led Roman av en tiltakende tunghørthet. Han trakk seg tilbake til sin eiendom Lilla Haraldsmåla i Sør-Sverige og døde der av kreft.


== Musikk og betydning ==
Roman er den første svenske komponisten som fikk en større betydning, og har fått tilnavn som «den svenske musikkens far» og «den svenske Händel». Han foretrakk en lett, italiensk barokkmusikk med forbilder av den grasiøse og lite polyfone stilen til  Domenico Scarlatti og Giovanni Battista Pergolesi.
Romans mest kjente komposisjon er Drottningholmsmusik fra 1744, en stor suite i 24 satser som han skrev i anledning bryllupet mellom den svenske tronfølgeren Adolf Fredrik og kong Fredrik II av Preussens søster, Louise Ulrike (Lovisa Ulrika).
Roman skrev suiter, solokonserter, symfonier, kammermusikk og kirkemusikk. 12 fløytesonater er særlig kjent. Han var en virtuos fiolinist og i tillegg oboist og dirigent. Som første hoffkapellmester drev han pedagogisk virksomhet og arrangerte de første offentlige konsertene i Stockholm.
Ingemar Bengtsson har laget verkfortegnelsen over Romans komposisjoner, som vanligvis katalogiseres etter hans BeRI-nummer.


== Verk ==


=== Festmusikk ===
Für Orchester
Golovin-Musik, BeRI 1
Drottningholmsmusik, BeRI 2For sangstemmer og orkester
13 kantater for hoff-fester, kroninger etc.


=== Andre verk ===
Instrumentalverk
23 symfonier
6 overtyrer
5 orkestersuiter
2 concerti grossi (deriblant en med  cembalo obbligato)
5 fiolinkonserter
1 konsert for Oboe d'amore, BeRI 53
17 triosonater (de fleste med besifret bass)
XII Sonate a flauto traverso, violone e cembalo (1727,  dedisert Ulrika Eleonora av Sverige)
1 sonate for fløyte og cembalo
klaverstykker (bl.a. 12 suiter og 12 sonater)
fiolinsonater og øvelsesstykker (deriblant Assaggio à Violino solo, BeRI 301, 1740)
fiolinduoerVokalverk
svensk messe for soli, kor og orkester
kantater (Dixit Dominus, Jubilate, Oh Gott, wir loben Dich)
salmer (f.eks. Beati omnes)
Davids Psalmen for en eller flere stemmer og orkester
Ca. 80 åndelige sanger (med tekster særlig fra Davids-salmene) for en eller flere stemmer med genrealbass eller med fiolin og generalbass, enkelte også med større besetning
flere sanger til verdslige tekster, deriblant flere til dikt av Jakob Frese, Olof von Dalin og andre


=== Bearbeidelser av andre komponisters verk ===
Svite ur Drottningholmsmusiken, for blåsere bearbeidet av Stig Gustafson


== Referanser ==


== Eksterne lenker ==
(en) Johan Helmich Roman – kategori av bilder, video eller lyd på Commons 
(en) Johan Helmich Roman på Internet Movie Database 
(en) Johan Helmich Roman på Discogs 
(en) Johan Helmich Roman på MusicBrainz 
(en) Johan Helmich Roman på Spotify 
(de) Verk av og om Johan Helmich Roman i katalogen til det tyske nasjonalbiblioteket
(en) Fritt tilgjengelige noter av Johan Helmich Roman i International Music Score Library Project